
Băbțan Raul Gabriel  viceprimar al Municipiului Satu Mare, 

 	În temeiul  prevederilor art. 136 alin. (1) din Ordonanța de Urgență a Guvernului  nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ”bunurile imobile, proprietate publică a Municipiului Satu Mare, ce fac parte din coridorul de expropriere ale lucrărilor de utilitate publică de interes naţional „Drum Expres Conexiune Satu Mare (VO Satu Mare) - Oar (Granița Româno-Ungară-Drum Expres M49 Ungaria)”
” proiect în susținerea căruia formulez prezentul,	

                                     REFERAT DE APROBARE

          Realizarea infrastructurii de transport rutier de mare viteză reprezintă o prioritate absolută pentru dezvoltarea economico-socială durabilă a regiunii noastre. Obiectivul de investiții „Drum Expres Conexiune Satu Mare (VO Satu Mare) - Oar (Granița Româno-Ungară - Drum Expres M49 Ungaria)” reprezintă un proiect de utilitate publică de interes național, menit să asigure conectarea directă a rețelei de transport din România cu rețelele transeuropene de transport (TEN-T). 
	În conformitate cu prevederile Legii nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare, precum și ale Hotărârii de Guvern nr. 1027/2023, s-a aprobat amplasamentul general al lucrării și coridorul de expropriere aferent acestui obiectiv de investiții.
	Din verificările tehnice și topografice efectuate pe raza administrativ-teritorială a municipiului Satu Mare s-a constatat că traseul aprobat al drumului expres se suprapune parțial peste unele imobile (terenuri) aparținând domeniului public al localității noastre, imobile identificate la poz. nr.1-24 din Anexa nr.4 din HG nr.1027/2023. 
	Potrivit prevederilor art. 28 alin. (1) din Legea nr. 255/2010, bunurile imobile aparținând proprietății publice a unităților administrativ-teritoriale, afectate de lucrările de utilitate publică, se transmit în administrarea expropriatorului prin hotărâre a consiliului local, în condițiile legii. De asemenea, conform Codului Administrativ aprobat prin OUG nr. 57/2019, darea în administrare a bunurilor proprietate publică se aprobă prin hotărâre a consiliului local.
	Prin urmare, acordul explicit privind afectarea domeniului public și transmiterea dreptului de administrare asupra suprafețelor de teren incluse în coridorul de expropriere reprezintă un pas procedural obligatoriu pentru emiterea autorizațiilor de construire și demararea efectivă a lucrărilor de execuție de către Compania Națională de Administrare a Infrastructurii Rutiere (C.N.A.I.R. - S.A.).
[bookmark: _Hlk100762571]	Față de cele prezentate, având în vedere importanța strategică majoră a acestui obiectiv de investiții și obligațiile legale ce revin autorităților administrației publice locale în sprijinirea proiectelor de infrastructură de interes național, am inițiat prezentul proiect de hotărâre, în concordanță cu  prevederile art. 129 alin. (2) lit. c) coroborat cu alin. (6) lit. b) din O.U.G. nr. 57/2019 privind Codul administrativ, cu modificările și completările ulterioare, pe care îl propun spre analiză şi aprobare prezentul proiect de hotărâre. 

